ЗАПИСНИК

Са XVI седнице Изборне комисије општине Сокобања одржане дана 24.11.2023. године у сали СО Сокобања са почетком у 17,00 часова.

Седници присуствују: председница Александра Марковић, заменик председника Никола Николић и чланови:, Александар Мијајловић, Зоран Шујица, Анђелковић Срђан, Ђокић Саша, Никола Милић, заменици чланова Богданић Драган, Стефан Вукић, Миловановић Радомир, Марија Милановић, Тања Алковић.

Седници не присуствују Душан Милетић, који су оправдано одсутни.

Седници присуствују и чланови проширеног састава за избор одборника Скупштине општине Сокобања: Исидор Крстић ,Бојан Васић, као и заменик члана Крстивоје Милановић.

Седници не присуствује Славица Миловановић која је оправдано одсутна.

Седници присуствује Бојана Ћирић секретар, и Милена Раденковић-Гаћеша, заменик секретара комисије која води записник.

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Пре утврђивања дневног реда приступило се усвајању записника са претходне седнице.

Председница комисије је ставила је на разматрање записник са XIV и XV седнице Изборне комисије општине Сокобања пошто није било примедби на записник исти је стављен на гласање и једногласно је усвојен са девет (9) „ЗА“ у 17:08 часова.

Председник комисије je обавестила присутне да је најављена предаја исправљене документације у вези изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ која је наложена Закључком и предложила је, а комисија једногласно усвојила следећи

ДНЕВНИ РЕД

1. Разматрање и усвајање Одлуке о измени Одлуке о одређивању боје вреће и затворнице за паковање изборног материјала пре и после за гласање на изборима за одборнике Скупштине општине Сокобања, расписаним за 17. децембар 2023. Године
2. Пријем исправљене изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ у складу са Закључком Изборне комисије општине Сокобања;
3. Одлучивање по изборној листи ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ коју је поднела ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ;
4. Усвајање Информације о броју оверених изјава бирача који су својим потписом подржали изборну листу кандидата за одборнике Скупштине оптштине Сокобања ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ

ТОК СЕДНИЦЕ

1. Након усвајања дневног реда председник комисије је образложила нацрт Одлуке о измени Одлуке о одређивању боје вреће и затворнице за паковање изборног материјала пре и после за гласање на изборима за одборнике Скупштине општине Сокобања, расписаним за 17. децембар 2023. Године. Комисија је једногласно усвојила са девет (9) „ЗА“ у 17:10 часова Одлуку о измени Одлуке о одређивању боје вреће и затворнице за паковање изборног материјала пре и после за гласање на изборима за одборнике Скупштине општине Сокобања, расписаним за 17. децембар 2023. Године
2. У просторију велике сали СО Сокобања у 17:29 часова приступио је Славољуб Ћирковић овлашћени представник подносиоца изборе листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ и приложио је следећу допуну документације:

- допис са једним Обрасцем ЛИОСБ-1/23 у штампаном и 1 електронском облику у 17:36 часова.

Након тога овлашћени представник је напустио седницу.

Комисија је наставила са радом.

3. Увидом у предату документацију Комисија је утврдила да је подносилац изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ поступио у складу са донетим закључком , односно да су утврђене неправилности исправљене тако што су избрисали кандидата под редним бројем 25. са обрасца ЛИОСБ-1/23.

Наиме достављен је исправно попуњен образац ЛИОСБ-1/23 – са укупно 24. кандидата за одборнике Скупштине општине Сокобања. Провером кандидата утврђено је да свих 24 кандидата испуњавају законом предвиђене услове.

Како је утврђено да су испуњени сви законом предвиђени услови Комисија је једногласно (9 „за“) у 17:47 часова донела

**Р Е Ш Е Њ Е**

**ПРОГЛАШАВА СЕ** Изборна листа кандидата за одборнике Скупштине општине Сокобања под називом ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, коју је за изборе расписане за 17.децембар 2023. године, поднела ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ.

Отправак Решења представља саставни део записника.

4.Председник комисије је прочитала информацију о броју оверених изјава који су својим потписом подржали изборну листу кандидата за одборнике Скупштине општине Сокобања ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ сачињену на основу извештаја ОУ Сокобања. Примедби није било и усвојена је информација о броју оверених бирача који су својим потписом подржали изборну листу кандидата за одборнике Скупштине општине Сокобања ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ једногласно (9 „за“) у 17:48 часова.

Завршено у 17:50 часова

ЗАПИСНИК ВОДИЛА ПРЕДСЕДНИК

Милена Раденковић-Гаћеша, зам. секретар Александра Марковић